ออสซี่ แกร่ง!! ทำสถิติไม่เผชิญกับภาวะเศรษฐกิจถดถอยติดต่อกัน 26 ปี - FINNOMENA
เศรษฐกิจออสเตรเลียแม้จะเติบโตเพียง 0.3% ในช่วงไตรมาสแรกของปี แต่ก็เพียงพอที่จะทำให้ออสเตรเลียทำสถิติไม่เผชิญกับภาวะเศรษฐกิจถดถอยติดต่อกันมาเป็นเวลา 103 ไตรมาส หรือ 26 ปี
12 มิ.ย. 2560

เศรษฐกิจออสเตรเลียแม้จะเติบโตเพียง 0.3% ในช่วงไตรมาสแรกของปี แต่ก็เพียงพอที่จะทำให้ออสเตรเลียทำสถิติไม่เผชิญกับภาวะเศรษฐกิจถดถอยติดต่อกันมาเป็นเวลา 103 ไตรมาส หรือ 26 ปี
ซึ่งสถิตินี้เทียบเท่ากับสถิติสูงสุดที่ประเทศเนเธอร์แลนด์เคยทำได้
โดยเศรษฐกิจออสเตรเลียหดตัวติดต่อกัน 2 ไตรมาสเป็นครั้งสุดท้ายในไตรมาสแรกและไตรมาสที่ 2 ของปี 2534
เศรษฐกิจออสเตรเลียนั้นเติบโตอย่างแข็งแกร่งในภาคบริการ อาทิ การเงินและประกัน การค้าส่ง และธุรกิจด้านสุขภาพ ขณะที่ภาคการผลิตหดตัวเป็นไตรมาสที่ 10 ในรอบ 11 ไตรมาส
ทั้งนี้การส่งออกซึ่งเคยเป็นพระเอกเริ่มชะลอตัวลง การส่งออกแร่เหล็กและสินค้าอื่นๆ ลดลง 2.6% ในไตรมาสที่ผ่านมา
โดยภาคการลงทุนและการบริการได้เข้ามาช่วยลดทอนผลกระทบด้านลบจากภาคการผลิตและส่งออก โดยนักลงทุนชาวจีนได้เข้ามาทุ่มเงินซื้ออสังหาริมทรัพย์ในเมืองใหญ่ของออสเตรเลีย
อย่างไรก็ตาม ด้วยการเติบโตของเศรษฐกิจที่ชะลอตัวลงในไตรมาสที่ผ่านมา ออสเตรเลียจำเป็นจะต้องมองหาวิธีการสร้างการเติบโตเพื่อรักษาสถิติต่อไป
ที่มา : http://www.thansettakij.com/content/160082?ts
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: